Hej Jørn,
autoAWS bør selvfølgelig forsøge at forholde sig til mest fornuftigt til de ændringer den laver.

Jeg er enig med dig i at sletning af en adressenode der indgår i en relation, provides_features eller andre, er potentielt ødelæggende for relationens mening. Jeg er ikke enig med dig i at det betyder at autoAWS aboslut ikke bør gøre det.

Teknisk set er det fuldt lovligt med en relation med kun et medlem, iD-editoren advarer ikke engang om denne situation. Jeg har leget lidt med det på test-databasen, se en slettet adressenode i en provides_features relation i [dev changeset 355421][1].
Faktuelt ville det være dette scenarie der opstår lige nu hvis en kommune sletter en af de adressenoder som osmviborg har tilføjet til relationer (og jeg kan se at han fortsætter ufortrødent i dag ;). 

Jeg tænker umiddelbart at sletning af en adressenode er en administrativ ændring foretaget af kommunen som formentlig følges op af tilføjelse af en ny adressenode (måske med ændret osak:identifier) som nok i det fleste tilfælde ville give mening at genindføje som "address"-medlem af en provides_features relation.

Hvis autoAWS skulle gøre noget mere intelligent, tænker jeg at den måske kunne tilføje et eller flere tags på relationen der gemmer hvilken adresse og osak-id der tidligere var associeret, således at tilføjelse af en ny adressenode med samme osak-id eller samme adresse automatisk kan tilføjes til relationen igen.
Alternativt kunne autoAWS afholde sig helt fra at røre adressenoder der er medlem af en relation. Det synes jeg dog er lidt en glidebane mod manuel opdatering, og bør kun indføres som en nødløsning hvis der viser sig stor problemer med den nuværende tilgang.

Lige for at kvantificere antallet af sletninger kontra andre opdateringer, har jeg lavet et script til at trække denne statistik ud fra autoAWS-logs. De aktuelle logs dækker de sidste ~20 dage, og der foregår faktisk flere sletninger end jeg havde forestillet mig, men stadig langt færre end opdateringer.

autoAWS log statistics
----------------------
Start date: 2024-04-01T02:00:01+00:00
end date: 2024-04-21T10:40:05+00:00

Address nodes updated: 10587
Address nodes added  : 1152
Address nodes deleted: 181

-- 
Hilsner
Mikkel

[1]: https://master.apis.dev.openstreetmap.org/changeset/355421